روسیه دولت رهبری ولادیمیر پوتین, سوریه ده فرات نینگ شرقیده قوریلیشی کون ترتیبی گه کیلگن امن منطقه سی بیلن علاقه لی بیرگن بیاناتلریده, " اینیقسه خوفسیزلیک نینگ تامین ایتیلیشی خصوصیده تورک دوست لری میز نینگ منفعتی گه اهمیت بیره میز. "  دییه قید ایتدی.
تورکیه جمهوریتی جمهوررئیسی رجب طیب اردوغان روسیه دولت رهبری ولادیمیر پوتین بیلن کریملین قصریده اورتاق مطبوعاتی کنفرانس ترتیب له دی.
پوتین, اوشبو مطبوعاتی کنفرانس جریانیده بیرگن بیاناتلریده, جوده فایده لی بیر اوچره شوو بولیب اوتگن لیگی نی بیلدیردی.
سوریه ده گی بحران نینگ سیاسی و دیپلماتیک یوللر بیلن ییچیلیشی خصوصیده باش قاتیریاتگن لیک لری نی بیلدیرگن پوتین, "سوریه مسئله سی گه قالووچی بیر ییچیم یولی تاپیش گه انتیلماقده میز.  مسئله نینگ سیاسی و دیپلماتیک یوللر بیلن ییچیلیشی نی آرزو قیلماقده میز.  امریکا قوشمه ایالتلری سوریه دن چیقسه جوده هم ایجابی بیر ینگی لیک دن عبارت بوله دی" دییه قید ایتدی.
پوتین, تورکیه, روسیه و ایران نینگ اشتراکی بیلن بولیب اوته دیگن کیینگی اوچ تامانلمه رهبر لر ییغیلیشی نی مسکوده اوتکزیش نی ریجه لیاتگن لیک لری نی معلوم قیلدی.
عینی دمده, پوتین, ترورچی لرگه قرشی مشترک کوره ش خصوصیده تورکیه بیلن همفکر ایکن لیک لری نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
